Neuvoston asetus (EY) N:o 1639/98, annettu 20 päivänä heinäkuuta 1998, tuen myöntämistä oliiviöljyn tuotannolle ja tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta



Virallinen lehti nro L 210 , 28/07/1998 s. 0038 - 0039



NEUVOSTON ASETUS (EY) N:o 1639/98, annettu 20 päivänä heinäkuuta 1998, tuen myöntämistä oliiviöljyn tuotannolle ja tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), ja erityisesti sen 5 artiklan 8 kohdan, ottaa huomioon komission ehdotuksen (2), sekä katsoo, että asetuksella (EY) N:o 1638/98 on poistettu asetuksen N:o 136/66/ETY 5 artiklan erityistuotantotukisäännökset, jotka kohdistuivat vähemmän kuin 500 kilogrammaa oliiviöljyä tuottaviin tuottajiin; sen vuoksi asetusta (ETY) N:o 2261/84 (3) olisi mukautettava ja tuotantotukea koskevia tarkastuksia olisi lisättävä, ja asetuksella (EY) N:o 1638/98 on asetuksen N:o 136/66/ETY 5 artiklaan lisätty säännös taatun enimmäismäärän valtioittamisesta jakamisesta sekä määritetään tällaisen taatun valtioittaisen enimmäismäärän ylittämisen seurauksena kyseisen jäsenvaltion tuotantotuen tasoon; on tarpeen täsmentää, saatu kokemus huomioon ottaen, tämän järjestelmän hoitamiseksi vahvistettavat tai ilmoitettavat seikat, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2261/84 seuraavasti: 1) Korvataan 2 artiklan 4 ja 5 kohta seuraavasti: "4. Tuki myönnetään asetuksen N:o 136/66/ETY 5 artiklan 1 kohdan mukaisesti öljymäärälle, joka on tosiasiallisesti tuotettu hyväksytyssä myllyssä."; 2) Korvataan 8 artiklan 1 kohdan toinen luetelmakohta seuraavasti: "- että kunkin oliivinviljelijän toimittamat tiedot puristettujen oliivien määristä ja saaduista öljymääristä sekä puristustodistuksessa ilmoitetut oliivi- ja öljymäärät vastaavat toisiaan."; 3) Korvataan 12 artiklan 1 kohta seuraavasti: "1. Kukin oliivinviljelijä voi saada ennakkomaksun haetun tuen määrästä."; 4) Lisätään 13 artiklan 1 kohtaan alakohta seuraavasti: "e) haltijat ovat sitoutuneet esittämään toimivaltaisille viranomaisille ennen erikseen päätettäviä päivämääriä kuukausiotteet varastokirjanpidostaan."; 5) Muutetaan 14 artikla seuraavasti: a) Korvataan 3 a kohdan johdantolause seuraavasti: "Tuen maksamiseksi oliivinviljelijöille jäsenvaltioiden on tarkistettava:"; b) Kumotaan 4 kohta. c) Korvataan 5 kohdan toinen alakohta seuraavasti: "Näitä rekistereitä käytetään ohjaamaan 1, 2 ja 3 kohdan mukaisesti tehtäviä tarkastuksia."; 6) Poistetaan 15 artiklan 3 kohdan sanat "jonka keskimääräinen tuotanto on vähintään 500 kilogrammaa oliiviöljyä markkinointivuotta kohti ja"; 7) Korvataan 17 a artikla seuraavasti: "17 a artikla 1. Ennen 1 päivää lokakuuta komissio vahvistaa kuluvaksi markkinointivuodeksi ja kullekin jäsenvaltiolle asetuksen N:o 136/66/ETY 38 artiklassa säädettyä menettelyä noudattaen: - tukeen oikeutetun tuotannon arvioidun määrän, - yksikkökohtaisen tuotantotuen määrän, joka voidaan maksaa ennakolta. Tämän määrän on oltava sellainen, että kyseisen markkinointivuoden tuotantoarviot huomioon ottaen vältetään tuen maksaminen perusteettomasti oliivinviljelijöille. 2. Viimeistään kahdeksan kuukauden kuluttua markkinointivuoden päättymisestä komissio vahvistaa 1 kohdassa säädettyä menettelyä noudattaen kyseisen markkinointivuoden osalta ja kutakin jäsenvaltiota koskien: - tosiasiallinen tuotannon, jolle tukioikeus on myönnetty, - yksikkökohtaisen tuotantotuen määrän kerrottuna tarvittaessa asetuksen N:o 136/66/ETY 5 artiklan 6 kohdassa säädetyllä kertoimella. 3. Jäsenvaltioiden on toimitettava komissiolle viimeistään 5 päivänä syyskuuta tiedot kuluvan markkinointivuoden oliiviöljytuotantoa koskevista arvioista. Komissio voi käyttää muita tietolähteitä ja teettää tarvittaessa oliiviöljytuotantoa koskevia tutkimuksia tai tiedusteluja."; 8) korvataan 18 artiklan sanat "5 artiklan 2 kohdan ensimmäisen alakohdan toisessa luetelmakohdassa tarkoitetut" sanoilla "5 artiklan 7 kohdassa tarkoitetut"; 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1998. Neuvoston puolesta W. MOLTERER Puheenjohtaja (1) EYVL L 172, 30.9.1966, s. 3025/66, asetus sellaisena kuin se on viimeksi muutettuna asetuksella (EY) N:o 1638/98 (EYVL L 210, 28.7.1998, s. 32). (2) EYVL C 136, 1.5.1998, s. 25 (3) EYVL L 208, 3.8.1984, s. 3, asetus sellaisena kuin se on viimeksi muutettuna asetuksella (ETY) N:o 636/95 (EYVL L 67, 25.3.1995, s. 1).